钦定古今图书集成/明伦汇编/闺媛典/第214卷 > 朱隆姬
## 钦定古今图书集成/明伦汇编/闺媛典/第214卷 > 朱隆姬

按《饶州府志》：“朱德，字隆姬，宗室朱翊铉女。性淑慧，好
读书，七岁许字张应选。未几，父殁无嗣，奉母赵氏、嫡
母周氏，居丧如礼。年十九，应选暴亡，女闻讣，绝食欲
殉。母以二嫠无依，及父未葬为谕，女瞿然起，执丧如
礼。服阕，有议婚者，二母隐喻以意，女以死自誓，扃户
躬爨拮据以养二母。及二母先后殁，经营丧葬毕，日”
阅经史，以终馀年，亲族罕睹其面。泰昌元年，旌以“节
孝。”卒，年七十五。